Public procurement notice: Contract Notice
Published: 2020-09-09
Buyer: Energinet Forretningsservice A/S
Country: DK
Contract type: Services
Procedure: Negotiated procedure
CPV classification: 32000000 | 32250000 | 32252100 | 32252110 | 32500000
Submission deadline: 2020-09-21
Award criteria: The most economic tender
EU fund: ESF

Technical requirements: Ordregiver ønsker ved etablering af nærværende rammeaftale at have mulighed for at erhverve mobile enheder (mobiltelefoner, tablets og tilbehør) med tilknyttede services samt abonnementer til at understøtte forretningens og medarbejderens behov ifm. standardarbejdspladsen (det udstyr som udleveres til medarbejderen ved ansættelsens start og vedligeholdes/supporteres under ansættelsesforholdet).
Udbuddet opdeles i 2 delaftaler der samlet set – og i samarbejde på tværs af de 2 delaftaler – skal løfte ovenstående behov.
Aftalen omfatter indgåelse af et samarbejde, hvor leverandøren skal levere/udleje mobile enheder (mobiltelefoner, tablets og tilbehør) til ordregiver.
Antallet af mobiltelefoner kan være op til 1 500 stk. Enhederne skal kunne anvendes til professionelt brug til understøttelse af den daglige forretning. Tablets vil ikke blive udskiftet ved aftalens indgåelse, men vil blive udskiftet når en enhed er forældet, ikke funktionel eller lignende.
Leverandøren skal levere services, som omfatter alle aktiviteter i relation til de mobile enheder fra de udleveres og indtil udfasning. Det formodes, at mobiltelefoner har en ca. levetid på 2 år og tablets 3 år.
Ordregiver har valgt, at der skal leveres 2 modeller af hhv. mobiltelefoner og tablets. Services omfatter klargøring af enheder baseret på en konfiguration fastsat af kunden, support på mobiltelefonerne, fejlafhjælpning, asset management, datarensning, udfasning af enheder mv.
Leverandøren forventes at håndtere evt. salg af enheder til medarbejdere, såfremt medarbejderen ønsker dette ved fratrædelse eller udfasning af en enhed.
Ordregiver tilbyder desuden også leverandøren mulighed for salg af tilbehør til enhederne direkte til medarbejdere. Dette salg vil dog være et mellemværende mellem medarbejderen og leverandøren.
Leverandøren skal deltage i møder, udarbejde dokumentation, rapportere på leverede servicekvalitet i forhold til servicemål mv.
Umiddelbart efter aftaleunderskrift skal der igangsættes et implementeringsprojekt, som skal bringe leverandøren teknisk og procesmæssigt i stand til at levere de ydelser, som fremgår aftalen. Implementeringsprojektet omfatter også udskiftning af ordregivers nuværende telefoner, hvor leverandøren vil få en stor andel i det praktiske arbejde med at udlevere nye enheder og modtage de enheder, som kunden anvender på nuværende tidspunkt. Implementeringsprojektet skal være afsluttet senest den 31. marts 2021.
Hvis mere end 3 ansøgere opfylder de fastsatte mindstekrav, jf. sektion III, vil ordregiver prækvalificere de 3-4 bedst egnede ansøgere, som herefter opfordres til at afgive tilbud. Udvælgelsen af de bedst egnede ansøgere sker på baggrund af de fremsendte referencer, herunder i hvilket omfang disse vurderes at være tilsvarende den udbudte opgave, jf. afsnit II.2.4). Som følge heraf vil antallet af referencer ikke være afgørende for udvælgelsen alene, men i højere grad de enkelte referencers konkrete indhold, relevans og sammenlignelighed med den udbudte opgave og dennes omfang og formål, særligt vedrørende:
- Levering til en tilsvarende offentlig kunde – dvs. en kunde der er landsdækkende med medarbejdere og lokationer i hele landet.
- Levering til en kunde af samme størrelse baseret på antal brugere (ca. 1 500 enheder/abonnementer).
For delaftale 1 betyder det særligt, at der er leveret både lejet hardware, tilbehør og lignende services (håndtering og support m.v.) på samme leverance/til samme kunde.
Det bemærkes, at der er tale om et udbud med forhandling. Med undtagelse af grundlæggende elementer kan der, som konsekvens heraf, ske ændringer til udbudsmaterialet og dets indhold som en del af forhandlingsprocessen.